
Определение №7/05.01.2023 по ч. нак. д. №1002/2022 на ВКС, НК, II н.о., докладвано от съдия Петя Колева
 


	
	2О П Р Е Д Е Л Е Н И Е	
		
	№ 7	
		
	гр. София, 05.01.2023 година	
		
	 Върховният касационен съд на Република България, второ наказателно отделение, в закрито съдебно заседание на четвърти януари две хиляди двадесет и трета година, в състав: 	
		
	 ПРЕДСЕДАТЕЛ: ТЕОДОРА СТАМБОЛОВА 	
		
	 ЧЛЕНОВЕ: НАДЕЖДА ТРИФОНОВА	
		
	 ПЕТЯ КОЛЕВА 	
		
	при секретаря … и становището на прокурора от Върховна касационна прокуратура Атанас Гебрев като изслуша докладваното от съдия Колева ЧНД № 1002/2022 г. по описа на Върховния касационен съд, за да се произнесе, взе предвид следното: 	
		
	 Производството е по реда на чл. 44, ал. 1 НПК. 	
		
	 С определение от 06.12.2022 г., постановено по НАХД № 207/2022 г. по описа на районен съд – Свищов, производство по делото е прекратено и пред Върховния касационен съд е повдигнат спор за подсъдност с районен съд - Бяла. 	
		
	Прокурорът при Върховната касационна прокуратура изразява становище, че районен съд – Бяла следва да разгледа и реши делото, т. к. съгласно чл. 59, ал. 1 ЗАНН компетентен да разгледа жалбата срещу наказателното постановление е съдът, в чиито район е извършено или довършено нарушението. В обстоятелствената част на Наказателното постановление мястото на нарушението е посочено като 538 речен километър, който според писмо от Директора на Дирекция „Речен надзор“ – Русе попада под юрисдикцията на община Ценово, обл. Русе. 	
		
	Върховният касационен съд, второ наказателно отделение, за да се произнесе, взе предвид следното: 	
		
	В районен съд – Бяла по жалба на Т. Т. Л. от с. К., общ. Ценово срещу Наказателно постановление за наложена глоба по Закона за рибарството и аквакултурите било образувано НАХД № 218/2022 г. С определение производството по делото било прекратено, т. к. съдията - докладчик счел, че компетентен да го разгледа е районен съд – Свищов, т. к. след направена справка на официалната страница на Изпълнителна агенция „Проучване и поддържане на река Дунав“ участъкът от 536 - 538 км се намира на територията на община Свищов. На това основание делото било изпратено на районен съд – Свищов. 	
		
	След като в районен съд – Свищов било образувано НАХД № 207/2022 г. съдията – докладчик изискал справка от Агенция „Морска администрация“, Дирекция „Речен надзор“ – Русе, според която районът около километричния знак на речен километър 538,0 попада под юрисдикцията на община Ценово, обл. Русе. На това основание съдията – докладчик от районен съд – Свищов повдигнал спор за подсъдност между районен съд – Свищов и районен съд - Бяла. 	
		
	Съгласно чл. 59, ал. 1 ЗАНН, компетентен да разгледа жалбата срещу наказателното постановление е съдът, в чиито район е извършено или довършено нарушението. 	
		
	В атакуваното с жалбата Наказателно постановление мястото на нарушението е посочено като 538,0 речен километър, което видно от отговора на Агенция „Морска администрация“, Дирекция „Речен надзор“ – Русе попада под юрисдикцията на община Ценово, обл. Русе. 	
		
	Следователно, компетентен да разгледа жалбата на Т. Т. Л. от с. К., общ. Ценово срещу Наказателно постановление за налагане на глоба за нарушение по Закона за рибарството и аквакултурите се явява районен съд - Бяла. 	
		
	Водим от горното и на основание чл. 44, ал. 1 НПК, съдът	
		
	ОПРЕДЕЛИ :	
		
	ИЗПРАЩА НАХД № 207/2022 г. по описа на районен съд – Свищов за разглеждане от районен съд - Бяла.	
		
	Определението не подлежи на обжалване. 	
		
	Препис от определението да се изпрати на районен съд – Свищов.	
		
	 ПРЕДСЕДАТЕЛ: 	
		
	 ЧЛЕНОВЕ: 1. 	
		
	 2. 	

